**Прыкладная тэхналагічная карта занятку з выкарыстаннем інфармацыйна-камунікатыўных тэхналогій**

**па адукацыйнай галіне “Развіццё маўлення і культура маўленчых зносін”**

**для дзяцей другой малодшай групы (ад 3 да 4 гадоў)**

*Тэма:* Садавіна. Агародніна.

*Праграмныя задачы:* Фарміраваць актыўны слоўнік дзіцяці на аснове ўяўленняў пра навакольнае асяроддзе;

развіваць уменне называць і класіфікаваць прадметы па групах “Садавіна”, “Агародніна”, уменне ўжываць склонавыя формы з прасторавымі прыназоўнікамі: на, пад, каля, у; выхоўваць уменне слухаць адзін аднаго.

*Абсталяванне:* відэапраектар; лялькі “Арынка і Янка”; відэа “Я мову родную люблю: Агародніна. Садавіна”; беларуская народная гульня “Грушка”; какошнік “Грушка”; мячык для практыкавання “Скажы адным словам”; кошык, муляжы агародніны і садавіны.

*Слоўнік:* яблык, груша, лімон, персік, апельсін; бульба, агурок, капуста, бурак, цыбуля.

|  |  |  |  |  |  |  |  |
| --- | --- | --- | --- | --- | --- | --- | --- |
| Этапы занятку | Час | Форма арганізацыі дзяцей | Дзейнасць | | Планаваныя вынікі | Метады | Абсталяванне |
| выхавальнікдашкольнай адукацыі | выхаванцы |
| *1 Уступная частка*  Арганізацыйны момант.  Мэта: арганізацыя дзяцей, стварэнне станоўчага настрою. | 1 хвіліна | Дзеці становяцца ў круг. | Выхавальнік звяртаецца да дзяцей:  Добры дзень, дзяўчынкі!  Добры дзень, хлопчыкі! | Дзяўчынкі: мы дзяўчынкі-весялінкі. Добры дзень!  Хлопчыкі: мы хлопчыкі-малайчынкі. Добры дзень! | Арганізацыя дзяцей, стварэнне станоўчага настрою да занятку. | Славесны. | Лялькі “Арынка і Янка”.  **Дадатак 2.** |
| 2 *Асноўная частка*  2.1 Сюрпрызны момант “Прыход Арынкі і Янкі”.  Мэта: фарміраванне матывацыйнай устаноўкі на пазнавальную і практычную дзейнасць. | 2 хвіліны | Стаяць у крузе. | Прапануе сустрэць ляльку “Арынку і Янку”, якія прынеслі агародніну і садавіну. | Сустракаюць Арынку і Янку з агароднінай і садавінай, разглядаюць яе.  Адказы на пытанні, выказваюць сваю думку. | Актывізацыя маўленчай і пазнавальнай дзейнасці. | Славесны. Практычны. | Кошык з муляжамі агародніны і садавіны. |
| 2.2 Прагляд відэа “Садавіна. Агародніна”.  Мэта: пашырэнне слоўнікавага запасу новымі словамі. Уменне называць і класіфікаваць прадметы па групах “Садавіна”, “Агародніна”. | 3 хвіліны,  30 секунд | Сядзяць паўкругам на стульчыках. | Прапануе паглядзець відэа, якое запісалі для іх Арынка і Янка “Я мову родную люблю: Садавіна. Агародніна” | Глядзяць відэа.  Паўтараюць словы з відэа.  Суадносяць агародніну да Янкі, а садавіну да Арынкі. | Вымаўленне слоў на беларускай мове. Развіццё ўвагі, уменне класіфікаваць прадметы па групах “Агародніна” і “Садавіна”. | Славесны. Наглядны. | QR-код на відэа “Я мову родную люблю: Садавіна. Агародніна”.  **Дадатак 1.** |
| 2.3 Дынамічная паўза. Беларуская народная гульня “Грушка”.  Мэта: зніжэнне стамляльнасці і павышэнне канцэнтрацыі ўвагі. | 1 хвіліна,  30 секунд | Стаяць у крузе. | Прапануе пагуляць разам з Арынкай і Янкам у беларускую народную гульню “Грушка”. | Дзеці паўтараюць і выконваюць рухі нагамі і рукамі. | Зніжэнне стамляльнасці і павышэнне канцэнтрацыі ўвагі. | Гульнявы. | Какошнік.  Беларуская народная гульня “Грушка”  **Дадатак 4.** |
| 2.4 Дыдактычная гульня “Што дзе ляжыць”.  Мэта: уменне ўжываць склонавыя формы з прасторавымі прыназоўнікамі: на, пад, каля, у. | 3 хвіліны | Сядзяць за сталамі. | Прапануе пагуляць у гульню “Што дзе ляжыць”.  Дзеці хаваюць прадмет па слоўнікавай інструкцыі: бурак ляжыць за кошыкам, перад кошыкам, у кошыку і гэтак далей. | Дзеці глядзяць уважліва і адказваюць на пытанні: Бурак ляжыць за кошыкам, бурак ляжыць перад кошыкам і гэтак далей. Потым дзеці паўтараюць самастойна хаваюць агародніну і садавіну, называючы свае дзеянні: *Я схаваў бульбу за кошыкам…* | Называюць назвы цацак у адзіночным і множным ліку. | Славесны. Практычны.  Наглядны. | Дыдактычны матэрыял да дыдактычнай гульні “Што дзе ляжыць”.  **Дадатак 5.** |
| 2.5 Практыкаванне  “Скажы адным словам”.  Мэта: развіццё умення называць прадметы адным словам “Агародніна”, “Садавіна” | 2 хвіліны,  30 секунд | Стаяць у крузе. | Выхавальнік прапануе пагуляць разам і называе: капуста, бурак, цыбуля; персік, лімон, яблык, груша. | Дзеці называюць прадметы адным словам: “Агародніна” або “Садавіна” | Актывізацыя маўленчай дзейнасці,  развіццё ўвагі. | Славесны. Практычны.  Наглядны. | Мячык. |
| 3 *Заключная частка.*  Мэта: падвядзенне вынікаў, выявіць рэзультатыўнасць працы. | 1 хвіліна,  30 секунд | Стаяць у крузе. | Просіць выказаць свае думкі аб тым, што яны рабілі сёння на занятку. Хто прыходзіў у госці? Пра што глядзелі відэа? | Выказваюць свае ўражанні. Адказваюць на пытанні.  Развітваюцца з Янкам і Арынкай. | Уменне слухаць адзін аднаго не перабіваючы. | Славесны. Практычны. |  |